El CBT visita la pista del Marin encara sense recanvi de Dani Martínez | Notícies / Noticias Tarragona diari digital Tarragona21
El CBT visita la pista del Marin encara sense recanvi de Dani Martínez
Els blaus volen refer-se de l’última derrota Foto:JC Borrachero
Després de l’última derrota a casa devant de l’Àvila el CBT buscarà retrobar-se amb la victòria a la pista del Peixegalego de Marin. Un equip amb registres similars als dels tarragonins i que pot ser una bona peça de toc per l’equip de Berni Àlvarez.
Un Berni Àlvarez que no podrà comptar per aquest partit amb el lesionat Dani Marínez, que ha dit adéu a la temporada i per qui el CBT encara no ha trobar un substitut tot i que busca en el mercat.
L’equip de Berni Álvarez arriba just d’efectius, després també de la marxa d’Ali Fraser. Per això, el tècnic català completarà la convocatòria amb el junior Sisco Moreno, que ja ha debutat aquest any amb el primer equip. Els cebetistEs es desplacen el divendres a Marín, per jugar el partit el dissabte a les 19:30.
Per Berni Álvarez es tracta d’un partit amb molts condicionants, d’una banda reconeix que “per a l’equip la baixa de Dani ha estat un cop dur, és una peça important i un jugador clau al vestidor”, a més durant la setmana també han tingut problemes de lesions Ferran Torres i David Mesa, que no han pogut entrenar-se amb normalitat. El tècnic també ha parlat sobre el viatge, reconeix que “és un viatge molt llarg, un desplaçament incòmode pels jugadors perquè són moltes hores d’autobús, a més es perd un dia d’entrenament”. Del rival ha destacat que “històricament és una pista molt dura per als rivals, un bon equip” ha comentat que “Pantin i Rogers són dos grandíssims jugadors”. Malgrat tots els condicionants, Berni Álvarez ha volgut acabar assegurant que “malgrat tot, tenim molta il·lusió per fer un bon partit, ens motiva el partit del dissabte i volem tornar amb la victòria”.
30/10/2015 El CBT busca la seva tercera victòria de l’any